צ'אק נוריס

**קרלוס ריי "צ'אק" נוריס** (באנגלית: **Carlos Ray "Chuck" Norris**; 10 במרץ 1940 – 19 במרץ 2026) היה אמן לחימה, שחקן וסופר אמריקאי, בעל חגורות שחורות בקראטה, טאקוונדו, טאנג סו דו , ג'ו ג'יטסו ברזילאי וג'ודו. לאחר שירותו בחיל האוויר האמריקאי זכה באליפויות לחימה רבות, ייסד את שיטת הלחימה "צ'ון קוק דו" ואת ליגת הקרבות העולמית (WCL) .

בהוליווד החל כמדריך אמנויות לחימה לסלבריטאים, לפני הופעת הבכורה שלו בסרט צוות ההרס  (1968). ידידו ברוס לי הזמינו לגלם אנטגוניסט ראשי בסרט שאגת הדרקון (1972), ועידודו של סטיב מקווין הניע אותו להתמקד במשחק ברצינות. לאחר שהתפקיד הראשי בסרט ללא מעצורים  (1977) הניב רווח, הפך סרטו הבא בחורים טובים לובשים שחור  (1978) להיט, ונוריס התבסס ככוכב סרטי אקשן פופולרי.

## ביוגרפיה
150px|ממוזער|נוריס, 1976
נוריס נולד בעיירה ריאן, אוקלהומה שבארצות הברית למשפחה נוצרית אדוקה. הראשון משלושה בנים לאביו, ריי נוריס, נהג אוטובוס ומשאית, ולאימו ווילמה (לבית סקארברי). שמו הפרטי קרלוס הוא על-שם הכומר של אביו, קרלוס ברי.

כשנוריס היה בן 12 התגרשו הוריו והוא עבר לגור בקליפורניה עם אימו ואחיו. שם, הוא סיים תיכון ועד מהרה התחתן עם חברתו, דיאן הולצ'ק. לאחר הנישואין, ב-1958, התגייס נוריס לחיל האוויר של ארצות הברית כשוטר צבאי ונשלח לקוריאה הדרומית. בקוריאה נוריס קיבל את הכינוי "צ'אק" והחל באימוני ה שלו. נוריס סיים את שירותו הצבאי באוגוסט 1962.

נוריס העיד בביוגרפיה שלו שיש לו חגורה שחורה בטאנג סו דו, טאקוונדו, ושהוא המייסד של צ'אק קוק דו ("הדרך האוניברסלית"). נוריס התאמן גם כן בג'ודו, קראטה שיטוריו, וג'ו ג'יטסו ברזילאי. כמו כן, הוא גם המייסד של  (UFAF).

נוריס חזר לארצות הברית ב-1962, עבד בתאגיד נורת'רופ שעבד עם חיל האוויר האמריקאי ופתח בית ספר לקראטה, שבו למדו הרבה סלבריטאים, ביניהם סטיב מקווין.

נקודת ציון חשובה נוספת אירעה ב-1964: בהדגמה בלונג ביץ' פגש נוריס את ברוס לי, שלימים התפרסם כאמן לחימה גדול. נוריס ולי צילמו ביחד קטע מהסרט של לי, שאגת הדרקון, שראה אור ב-1972. בסרט מופיע נוריס כלוחם קראטה עוצמתי שאת שירותיו שכר אדם עשיר במטרה לחסל את ברוס לי. נוריס הפסיד בסרט של לי, אך השניים סיפקו חוויה יוצאת דופן לצופים בקרב המיוחד.

אף שהשניים נחשבו בציבור לחברים – ההפך הוא הנכון, לפי הצהרותיהם של רבים (כולל נוריס עצמו), השניים לא היו חברים קרובים. לי השפיל את נוריס שוב ושוב במהלך חילופי עלבונות במסדרון המלון באליפות הקראטה של לונג ביץ' ב-1964. נוריס העליב את לי כשטען בפומבי שהוא לוחם טוב ממנו. כשהדברים הגיעו ללי, הוא קרא תיגר על נוריס, ואיים להגיע לבית הספר של נוריס על מנת להילחם. מאוחר יותר כתב נוריס מכתב התנצלות ללי. המכתב המקורי נמצא ברשותו של דן אינסנטו, תלמידו של לי. למרות העימותים בין נוריס ללי, השניים הצליחו ליצור תדמית ציבורית חברותית ולהשתתף ביצירת אותו קרב קולנועי פנומנלי.

ב-1968 הפך נוריס לאלוף במשקל בינוני בקראטה (ללא-מגע), וב-1969 זכה בכתר קראטה משולש על מספר הניצחונות בטורנירים הגדול ביותר של השנה, ובפרס הלוחם של השנה של "מגזין החגורה השחורה".

## קריירת משחק

נוריס הופיע לראשונה כשחקן בתפקיד קטן, בסרט של דין מרטין צוות ההרס. הטרגדיה הגדולה בחייו של נוריס אירעה ב-1970. אחיו הצעיר, ווילנד, נהרג בווייטנאם, ולאחר מכן נוריס הקדיש מספר סרטים לזכר אחיו.

ב-1972, הוא שיחק ביחד עם ברוס לי בסרט "שאגת הדרקון". הסרט היה להיט קופתי בהונג קונג ואף הפך את נוריס לכוכב קולנוע. ב-1974 מק'קווין דחף אותו ללמוד משחק באולפני MGM.

ב-1977 שיחק נוריס לראשונה בתפקיד מרכזי, בסרט "Breaker, Breaker!&lrm;", ובהמשך הוציא את הסרטים המתומן (1980), אגרוף של מקצוען (1981), זעם שקט (1982) ועוד.

ב-1984 כיכב נוריס בסרט "מבצע בעורף האויב" (מילולית: "נעדר בקרב"), הראשון בסדרת סרטים שהופקו על ידי הישראלים מנחם גולן ויורם גלובוס. בארבע השנים שלאחר מכן, נוריס הפך לכוכב בשמונה סרטים נוספים, ביניהם "קוד שתיקה", ו"מחץ הדלתא", בסרט זה הופיע בתפקיד לוחם קומנדו וזכה להצלחה אדירה, הסרט צולם בישראל, בבימויו של מנחם גולן.

נוריס סירב לתפקידו של סנסיי קריסי (מאמן הקבוצה היריבה בסרט, שלא ייחס חשיבות יתרה לחוקי התחרות) בסרט "קראטה קיד" שיצא ב-1984, באומרו שלא רצה ששמו יזכיר אסוציאטיבית דמות רעה.

ב-1986 עלתה מיני-סדרת אנימציה בשם "Karate Kommandos" אותה יצר נוריס ואף כיכב בה.

ב-1993, החל נוריס בצילומי הסדרה "ווקר טקסס רנג'ר", על עלילותיו של שריף ואמן לחימה במשטרת הטקסס ריינג'רס של טקסס. הסדרה שודרה במשך שמונה שנים ברשת הטלוויזיה CBS ועסקה במגוון תחומים רלוונטיים להכוונת בני נוער לערכים של מוסר, צדק, חמלה, הימנעות משימוש בסמים, עשייה חברתית ועידוד תרומה לקהילה תוך שימוש בטכניקות הלחימה המרשימות והמגוונת של נוריס. נוריס אף טען כי דמותו של "ווקר" דומה בערכיה לדמותו שלו עצמו.

ב-2012 השתתף בסרט הפעולה "בלתי נשכחים 2" בתור בוקר (ייתכן כי השם "בוקר" ניתן כסוג של רמז לדמותו המוכרת של נוריס בתור בדמות של "ווקר" כפי שהייתה מזוהה עימו בשנת ה-90).

בשנת 2024 חזר לככב בסרט Agent Recon בתפקיד של "לוחם-על" ביחידת עילית אמריקאית נגד כוח זר המאיים על האנושות וסיפק למעריציו רגעי נחת נוסטלגיים של סצנות קרב מגע וירי מקלעים והראה עצמו שהוא עדיין בהחלט "חי ובועט" גם בגילו המתקדם.

## חיים אישיים
ממוזער|290x290 פיקסלים|נוריס ואשתו ג'ינה או'קלי בכנס פוליטי שנאם בו, 2016
בשנים 1958–1988 היה נשוי לדיאן הולצ'ק. ב-1963 נולד בנם הראשון. ב-1964 נולדה לו בת מרומן שהיה לו עם אשה אחרת. בנם השני שלו ושל אשתו נולד ב-1965. מ-1998 ועד מותו היה נשוי בשנית לדוגמנית העבר ג'ינה או'קלי, וב-2001 נולדו להם תאומים. לאו'קלי שני ילדים נוספים מנישואיה הראשונים.

ב-1990 ייסד ארגון ללא מטרות רווח, "בעטו את הסמים מאמריקה" ("Kick Drugs Out of America").

נוריס היה רפובליקני. ב-2016 תמך בדונלד טראמפ בבחירות לנשיאות ארצות הברית.

נוריס ביקר בישראל וסיפר שהוא תומך בראש הממשלה בנימין נתניהו במהלך הבחירות בשנת 2013 ובשנת 2015. הוא נחשב כתומך במדינת ישראל ובזכותה וחובתה לשמור על יתרון צבאי ב"שכונה הקשה" של המזרח התיכון.

במרץ 2026, נוריס אושפז בעקבות מצב חירום רפואי במהלך שהותו בהוואי. ב-19 במרץ, נפטר נוריס בגיל 86.

### התייחסות בתרבות הפופולרית
בשנת 2005 החלו להופיע באינטרנט משפטים הומוריסטיים, אשר כונו "עובדות צ'אק נוריס" או לחלופין "בדיחות צ'אק נוריס", המציגים את נוריס כגיבור כל-יכול ומקצינים את הצורה בה דמותו מוצגת ברוב סרטיו. לדוגמה: "כשצ'אק נוריס עושה שכיבות סמיכה, הוא לא עולה ויורד אלא דוחף את כדור הארץ כלפי מטה","צ'אק נוריס מנצח אבן בקרב מבטים", "צ'אק נוריס לא מציית לחוקים, החוקים מצייתים לצ'אק נוריס", "צ'אק נוריס כל-כך חזק שהוא יכול לטרוק דלת מסתובבת", "הדמעות שלו יכולות לרפא סרטן אבל חבל שהוא מעולם לא בכה" ״כשצ׳אק נוריס נולד הוא סטר לרופא והסיע את אמא שלו הביתה״, ״צאק נוריס יצר את הג׳ירפה, זה קרה כשהוא נתן אפרקאט לסוס״. משפטים כאלו נפוצו באתרים רבים ובשפות רבות וכשנוריס שמע עליהם הוא טען כי הופתע מהתייחסות זו אליו וכי הוא מקבל אותה כמחמאה. הוא הודה כי אכן מצא חלק מהעובדות שם משעשעות וכי הוא לא לוקח אותן ברצינות. בנוסף, הוא הביע תקווה כי משפטים אלה יגרמו לאנשים להתעניין יותר בו ובעבודתו. עם זאת, ב-2007 תבע נוריס מוציא לאור אשר פרסם ספר עם מאות "עובדות" כאלו, בטענה שזה גובל בגזענות, מוציא לו שם רע, ועושה שימוש ציני בשמו הטוב לשם השגת רווח כספי.

דמותו של נוריס כגבר קשוח הופיעה בסדרות אנימציה קומיות רבות: "איש משפחה", "אבא אמריקאי", "משפחת סימפסון", ו"פיוצ'רמה". בנוסף, בסדרה "נאמצ'אקס" של ערוץ דיסני, ניתן לראות דמות מאסטר שנקראת "וודצ'אק מוריס" (עיוות השם צ'אק נוריס). בסרט "בלתי נשכחים 2" הופיע נוריס בתפקיד אורח, כלוחם־על שמחסל לבדו צבא מתנקשים, לרבות הטנק שנשלח כתגבורת, רגע לפני שהם מחסלים את גיבורי הסרט.

## פילמוגרפיה
[ממוזער|נוריס בדמותו בסדרה "[ווקר"]]
* 1969 – צוות ההרס (The Wrecking Crew)
* 1972 – שאגת הדרקון (The Way of the Dragon)
* 1973 – Life and Legend of Bruce Lee (סרט תיעודי)
* 1973 – The Student Teachers
* 1974 – Slaughter in San Francisco
* 1976 – The Warrior Within (סרט תיעודי)
* 1977 – Bruce Lee, the Legend (סרט תיעודי)
* Breaker! Breaker! - 1977
* 1978 – Good Guys Wear Black
* 1979 – A Force of One
* 1980 – המתומן (The Octagon)
* 1981 – אגרוף של מקצוען ("עין תחת עין") (An Eye for an Eye)
* 1982 – זעם אילם (Silent Rage)
* 1982 – בזעם הנקמה (Forced Vengeance)
* 1983 – הזאב הבודד (Lone Wolf McQuade)
* 1984 – מבצע בעורף האויב (Missing in Action)
* 1985 – הבריחה משבי האויב ("מבצע בעורף האויב 2") (Missing in Action 2: The Beginning)
* 1985 – קוד השתיקה (Code of Silence)
* 1985 – המטרה אמריקה (.Invasion U.S.A)
* 1986 – מחץ הדלתא (The Delta Force)
* 1986 – ההולך באש (Firewalker)
* 1988 – מבצע בעורף האויב 3 (Braddock: Missing in Action III)
* 1988 – הגיבור והטרור (Hero and the Terror)
* 1990 – מחץ הדלתא 2: הקשר הקולומביאני (Delta Force 2: The Colombian Connection)
* 1991 – היטמן (The Hitman)
* 1993 – צמד בלתי מנוצח (Sidekicks)
* 1993 – קללת הדרקון (Curse of the Dragon) – סרט תיעודי
* 1993 – ווקר (סדרת טלוויזיה; 1993-2001) (Walker, Texas Ranger)
* 1994 – Hellbound
* 1995 – Top Dog
* 1996 – Forest Warrior
* 2003 – Bells of Innocence
* 2004 – דודג'בול (הופעת אורח)
* 2005 – ווקר: טבילת אש (סרט טלוויזיה)
* 2005 – החותך
* 2012 – בלתי נשכחים 2
* 2024 – Agent Recon

## קישורים חיצוניים

* 
* 
* 

## הערות שוליים

קטגוריה:אמריקאים ילידי אוקלהומה
קטגוריה:אמני לחימה אמריקאים
קטגוריה:שחקני קולנוע וטלוויזיה אמריקאים
קטגוריה:קצינים וחוגרים בחיל האוויר של ארצות הברית
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמני לחימה בקולנוע
קטגוריה:בפטיסטים
קטגוריה:אוקלהומה: ספורטאים
קטגוריה:אמריקאים שנולדו ב-1940
קטגוריה:אמריקאים שנפטרו ב-2026